...तो यह ठीक है। बड़ी अच्छी रचना है, लेकिन लघुकथा नहीं है। अब पता नहीं लघुकथा नहीं है। अब पता नहीं लघुकथा क्या होती है? उसकी डेफिनिशन मैं इसमें ढूँढ़ूँ। अब इन कहानियों के बारे में मैं क्या कहूँ। सोचा था कि मैं भी एक कहानी सुनाऊँ। फ्लैग लगाने लगा तो आप देखिए, सारी कहानियों पर फ्लैग लगा हुआ है। अब कौन–सी सुनाऊँ? मुझे सारी कहानियाँ ठीक लगीं....उदाहरण के तौर पर बताने के लिए....तो वे बता दी गई हैं, लेकिन फिर भी मैं अपनी तो नहीं सुनाऊँगा, लेकिन....लघुकथा के जो प्रसिद्ध दार्शनिक खलील जिब्रान हुए हैं, उन्होंने बहुत लघुकथाएँ लिखी है। लेकिन कुछ लघुकथाओं को देखकर तो लोग आजकल कह सकते हैं कि कुछ नहीं, चुटकुले है...वगैरह। जैसे : चाँदनी रात थी। चारों ओर धवल ज्योत्स्ना बिखरी हुई थी। अचानक शाम को एक गली से कुछ कुत्ते आए और उन्होंने देखा चाँदनी को। चाँद को देखा और जैसा कि उनकी आदत थी, भौंकना शुरू कर दिया। भौंकते रहे...तो एक बुद्धिमान कुत्ता भी था। पीछे गली से आ रहा था। बोला, ‘‘कैसे मूर्ख हैं, भौंक रहे है।’’ पास आकर उनसे कहा, ‘‘तुम बड़े मूर्ख हो। कैसी सुंदर धवल ज्योत्स्ना बिखरी हुई है। कैसी शांति है और तुम भौंक–भौंककर उसे भंग कर रहे हो।’’ यह सुनकर वे कुत्ते तो चुप होने लगे, लेकिन यह बात कहने के लिए वह बुद्धिमान कुत्ता सारी रात भौंकता रहा।